ATODLEN 3 DARPARIAETH BELLACH YNGHYLCH CYDNABOD CYRFF DYFARNU

3 Amodau cydnabod safonol
(1) Caiff Cymwysterau Cymru ddiwygio’r amodau safonol; ac os yw’n gwneud hynny, mae pob cydnabyddiaeth (pa un a’i rhoddir cyn neu ar ôl i’r diwygiadau ddod i rym) i fod yn ddarostyngedig i’r amodau fel y’u diwygiwyd.
(2) Mae is-baragraff (1) yn ddarostyngedig i baragraff 2(3) a (4).
(3) Os yw Cymwysterau Cymru yn diwygio’r amodau safonol, rhaid iddo—
(a) cyhoeddi’r amodau fel y’u diwygiwyd,
(b) hysbysu pob corff cydnabyddedig am y diwygiadau, a pha bryd y maent i gael effaith.
(4) Caiff Cymwysterau Cymru ddarparu bod diwygiad i’r amodau i gael effaith ar ddyddiadau gwahanol mewn perthynas â chyrff gwahanol, neu mewn perthynas â disgrifiadau gwahanol o gorff.
(5) Nid yw diwygiad i gael ei drin fel pe bai’n cael effaith mewn perthynas â chorff cyn i’r corff gael ei hysbysu amdano.